Paddy Rekalde

Paddy Rekalde (Bilbo, Bizkaia, 1964ko irailaren 5a) euskal idazlea eta poeta da. 1997an argitaratutako Aizu, Paddy! ipuin-liburuarekin hasi zuen bere ibilbide literarioa. Geroztik, narrazio laburrak (Whiskey koloreko gauak, 1999, Txalaparta), eleberriak (Rebel Mayo Colorao, 2002, Txalaparta; Ragga-ragga dator gaua, 2006, Susa) eta poema-liburuak (Sex abaroa, 2000, Txalaparta; Bilbo dub kronikak, 2004, Susa; Spray, 2011, Susa) idatzi ditu. 2005ean, The Clash: punk, rock'n'roll & reggae matxinada, The Clash taldearen biografia liburua, argitaratu zuen Gaztelupeko Hotsak argitaletxean

Azken urteotan haur eta gazteei zuzendutako literatura jorratu du Sagarraren misterioa (2016, Elkar), Kartoizko kaja (2016, Elkar) Eta sagarrondoa banintz? (2017, Elkar), Lapatza (Elkar), Itsasadarreko kontuak (Elkar), Errota zaharreko kluba (2021, Elkar) eta Bala (2024, Denonartean) lanekin.

2011. urtean poesiara itzuli zen Spray (Susa) poema-liburuarekin. Argitalpen horretan bildutako poemak baliatuz, Jukebox EkaHitza ikuskizuna prestatu zuen, hainbat DJ eta grafiti-egilerekin elkarlanean. Poesia, musika elektronikoa eta irudiak uztartzen ditu emanaldiak.

 Idazlanak 

 Narrazioak 

 Aizu, Paddy! (1997, AEK) 
 Whiskey koloreko gauak (1999, Txalaparta)

 Poemak 
 Sex abaroa (2000, Txalaparta)
 Bilbo dub kronikak (2004, Susa)
 Spray (2011, Susa)

 Eleberriak 
 Rebel Mayo Colorao (2002, Txalaparta)
 Ragga-ragga dator gaua (2006, Susa)

 Biografia liburuak 
 The Clash: punk, rock'n'roll & reggae matxinada (2005, Gaztelupeko Hotsak)

 Haur eta gazte literatura 

 Sagarraren misterioa (2016, Elkar)
 Kartoizko kaja (2016, Elkar)
 Eta sagarrondoa banintz? (2017, Elkar)
 Lapatza (2017, Elkar)
 Itsasadarreko kontuak (2018, Elkar)
 Errota zaharreko kluba (2021, Elkar)
 Bala (2024, Denonartean)
 Urtebetetze zalapartatsua (2025, Ibaizabal)

 Erreferentziak 

 Kanpo estekak 
 «Paddy Rekalde», Literaturaren Zubitegia.

Kategoria:Bilbotarrak
Kategoria:Paddy Rekalde